KIRJALLINEN KYSYMYS E-1967/01 esittäjä(t): Mihail Papayannakis (GUE/NGL) komissiolle. Julkiset työt Kravsindonasin alueella.



Virallinen lehti nro 081 E , 04/04/2002 s. 0083 - 0084



KIRJALLINEN KYSYMYS E-1967/01 esittäjä(t): Mihail Papayannakis (GUE/NGL) komissiolle (5. heinäkuuta 2001) Aihe: Julkiset työt Kravsindonasin alueella Tässä kysymyksessäni haluaisin ottaa jälleen esiin Kravsindonas-virran peittämistä koskevan asian (kysymykset E-1162/89(1) ja E-1835/90(2)). Kuten valituksista ilmenee, Volosin kaupunki on ilmaissut aikeen rakentaa läpikulkuliikenteen väylän, joka tulee seuraamaan Kravsindonas-virran rantaa. Kun tätä hanketta ryhdytään konkreettisesti toteuttamaan, luodaan sisäinen kehätie, joka, koska sen osalle tulee merkittävä liikennekuormitus, heikentää ympäristön ja yhteiskunnan laatua valtavan suurella alueella Volosin ja Nea Ionian muodostaman kaupunkiryhmittymän keskustassa. Kun otetaan huomioon, että Kravsindonasin aluetta on rahoitettu Life-ohjelmasta tarkoituksena sen ympäristön kehittäminen ja sen kulttuurinen ja sosiaalinen kehittäminen, voisiko komissio kertoa, aiotaanko yhteisön määrärahoja käyttää kyseisen hankkeen laatimiseen ja missä määrin nämä työt ovat sopusoinnussa ympäristönsuojelua koskevan puitelain nro 1650/86 sekä direktiivin 85/337/ETY(3) kanssa? (1) EYVL C 139, 7.6.1990, s. 30. (2) EYVL C 45, 25.2.1991, s. 30. (3) EYVL L 175, 5.7.1985, s. 40. Margot Wallströmin komission puolesta antama vastaus (8. lokakuuta 2001) VolosinNea Ionian kunta on saanut ympäristöalan rahoitusvälineen LIFEn ohjelmista rahoitusta Kravsindonas-joen rantojen kunnostamista koskevan hankkeen 93/GR/4518 toteuttamiseksi. Hanke päättyi onnistuneena 21. toukokuuta 1997. Ryhmä kansalaisia vastusti 6. heinäkuuta 2000 tukenaan lehtileikkeitä ja erityinen selvitys VolosinNea Ionian kunnan aikomusta rakentaa kehätie, joka rahoitettaisiin osittain yhteisön vuosien 20002006 tukikehyksestä myönnetyillä varoilla. Tie sijaitsisi hankkeen LIFE 93/GR/4518 alueella, ja vaarantaisi todennäköisesti hankkeen saavutukset ja haittaisi paikallista ympäristöä. Käytettävissä olevien tietojen mukaan kyseinen tiehanke ei kuulu yhteisön vuosien 19941999 tukikehyksestä rahoitettuihin hankkeisiin. Mitä tulee kauden 20002006 yhteisön tukikehykseen, Thessalian alueen viranomaisilta ei toistaiseksi ole pyydetty, että Euroopan aluekehitysrahasto EAKR osallistuisi tällaisen hankkeen rahoittamiseen. Jos viranomaisille lähetetään tällainen pyyntö, se arvioidaan Kreikan ja yhteisön voimassa olevan lainsäädännön valossa. On myös huomattava, että toimenpideohjelmien arviointiperusteisiin tulee kuulumaan samanlaisia ehtoja hankkeiden yhteisrahoitukselle. Kreikan viranomaiset viimeistelevät parhaillaan kyseisiä perusteita rakennerahastoja koskevista yleisistä säännöksistä 21. kesäkuuta 1999 annetusta neuvoston asetuksesta (EY) 1260/1999(1) johtuvien velvoitteidensa mukaisesti. Komissio pyysi 2. elokuuta 2000 selvitystä asiasta VolosinNea Ionian kunnalta LIFE-ohjelman entisenä tuensaajan ja kyseisen hankkeen alullepanijan ominaisuudessa. Huolimatta 22. toukokuuta 2001 lähetetystä muistutuksesta VolosinNea Ionian kunta ei ole tähän päivään mennessä vastannut millään tavalla. Tämän vuoksi Kreikan viranomaisille toimitetaan kirje, jossa pyydetään selvityksiä kyseisestä hankkeesta. Vastauksen saatuaan komissio tutkii, onko hanke jollain tavalla ristiriidassa yhteisön säännösten kanssa erityisesti tiettyjen julkisten ja yksityisten hankkeiden ympäristövaikutusten arvioinnista 27. kesäkuuta 1985 annetun neuvoston direktiivin 85/337/ETY(2) kanssa ja aloittaa tarvittaessa rikkomisesta johtuvan menettelyn. (1) EYVL L 161, 26.6.1999. (2) EYVL L 175, 5.7.1985, sellaisena kuin se on muutettuna neuvoston direktiivillä 97/11/EY, annettu 3. maaliskuuta 1997 (EYVL L 73, 14.3.1997).